รบกวนสอบถามค่ะ กินยาคุม 28 เม็ด ที่ทราบคือเม็ดที่23-28 เป็นแป้ง วันนี้ ปจด.มาวันแรก ต้องกินเม็ดวันที่25 คำถามคือ ควรกินเม็ดวันที่25ต่อ หรือ ควรกินแผงใหม่เลยคะ ปล.ก่อนหน้านี้ กินยาคุมแผงแรง 28เม็ดของซู่ซี่ ปจด.มาปกติ แต่ว่าหลังจากนั้นมีเลือดกระปิดกระปอย เปลี่ยนมากิน เมลลแอน อีดี 28เม็ด ปจด.มาแค่ 3วัน เท่านั้น วันที่3 แทบจะไม่ค่อยมีแล้วด้วย วันที่4ไม่ต้องใส่ผ้าอนามัยแล้วซึ่งปกติมันต้องมีเลือดบ้าง ผิดปกติมั้ยคะ
สวัสดีค่ะ Bee-numphung @การรับประทานยาคุมกำเนิดในแผงแรก จะรับประทานภายใน 5วันแรก ของการมีประจำเดือนค่ะ ส่วนแผงต่อมาจะรับประทานตามกำหนดการที่ควรรับประทานได้เลย โดยไม่ต้องดูว่า ประจำเดือนมาหรือไม่ หรือเป็นประจำเดือนวันที่เท่าใด @กำหนดการการรับประทานยาคุมกำเนิดแบบแผง 21เม็ดคือ รับประทานครบ 21เม็ด ให้หยุดยา รอ 7วัน แล้วเริ่มยาคุมเม็ดที่ 1ของแผงใหม่ @กำหนดการการรับประทานยาคุมกำเนิดแบบ 28เม็ดคือ รับประทานยาครบ 28เม็ด แล้วรับประทานยาเม็ดที่ 1ของแผงใหม่ได้เลยค่ะ ***ส่วนเลือดประจำเดือนออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น **แนะนำให้ไปพบแพทย์เพื่อตรวจหาสาเหตุของเลือดประจำเดือนที่ออกกระปริดกระปรอย เพื่อทราบแนวทางการรักษาที่เหมาะสมค่ะ